stanford-oval/wikipedia huggingface dataset:
Steve Pemberton
Filmografia > Televisiosarjat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |
| --- | --- | --- | --- | --- |
| 1999–2002 | Herrasmiesliiga | The League of Gentlemen | Useita rooleja | kaudet 1–3 käsikirjoittaja |
| 2000 | Gormenghast | Gormenghast | Professor Mule |  |
| 2000–2001 | Randall and Hopkirk | Randall and Hopkirk |  |  |
| 2004 | Blackpool | Blackpool | Adrian Marr |  |
| 2004 | Hävytöntä | Shameless | Eddie Jackson |  |
| 2005 | Hotel Babylon | Hotel Babylon |  |  |
| 2005 | The Last Detective | The Last Detective |  |  |
| 2005 | Under the Greenwood Tree | Under the Greenwood Tree | Herra Shinar |  |
| 2007–2015 | Benidorm | Benidorm | Mick Garvey | 44 jaksoa |
| 2008 | Doctor Who | Doctor Who | Strackman Lux | Jaksot: "Silence in the Library","Forest of the Dead" |
| 2009 | Terry Pratchett's Going Postal | Terry Pratchett’s Going Postal | Drumknott |  |
| 2009–2011 | Psychoville | Psyckhoville | Useita rooleja | käsikirjoittaja |
| 2009–2013 | Whitechapel | Whitechapel | Edward Buchan | Käsikirjoitti 2 jaksoa |
| 2013 | Heading Out | Heading Out | Märkä komisario | 1 jakso |
| 2014 | Mapp and Lucia | Mapp and Lucia | Georgie Pillson | käsikirjoittaja |
| 2014 | Happy Valley, varjojen laakso | Happy Valley | Kevin Weatherill | 6 jaksoa |
| 2014–2024 | Inside No. 9 | Inside No. 9 | Useita rooleja | käsikirjoittaja ja ohjaaja |
| 2015 | Harry Hill in Professor Branestawm Returns | Harry Hill in Professor Branestawm Returns | Professori Algebrain |  |
Pieni Rautjärvi

| Pieni Rautjärvi |
| --- | --- |
Valtiot:  Suomi
Paikkakunta:  Parikkala
Koordinaatit:  61°41′50″N, 29°44′50″E
Järvinumero:  03.040.1.013
Mittaustietoja
Pinnankorkeus:  74,4 m 
Rantaviiva:  25,9 km 
Pinta-ala:  5,59 km² 
Tilavuus:  0,02 km³ 
Keskisyvyys:  3,6 m 
Suurin syvyys:  10,6 m 
 fiPieni Rautjärvi 
Pieni Rautjärvi on matalahko, peltoaukeiden reunustama järvi Parikkalan pohjoisosassa Etelä-Karjalassa. Sen pinta-ala on 5,6 neliökilometriä. Etäisyys Imatralta on 77 kilometriä koilliseen ja Savonlinnasta 46 kilometriä itäkaakkoon.
Maantiede

Pienen Rautjärven pituus kaakosta luoteeseen on 8,2 kilometriä. Pääaltaan kaakkoispuolella on matalahko vesialue, jota erottaa pääaltaasta niemimaa. Pääaltaan luoteispuolella on matala vesialue, jota yhdistää muuhun järveen kymmenisen metriä leveä Huutosalmi. Pienen Rautjärven syvin kohta, 10,6 metriä, sijaitsee pääaltaan keskiosassa. Noin sadasosa järven pinta-alasta on vähintään 10 metriä syvää. Pienessä Rautjärvessä sijaitsee viisi saarta, joista suurin on noin 40 aarin laajuinen Ollinsaari.
Pientä Rautjärven ympäröi kulttuurimaisema. Peltomaat ulottuvat useissa kohdin järven rantaan. Järveen virtaa useita laskuojia (Koskutjoki, Koskenjoki, Kontionjoki). Luusua sijaitsee järven eteläkolkassa, josta alkaa Riionsalmen kanava, joka johtaa alle kilometrin päässä sijaitsevaan eteläiseen Pieneen Rautjärveen (73,6 metriä mpy). Eteläinen Pieni Rautjärvi laskee Myllyjokea etelään Ylätyrjään (72,7 metriä mpy).
Pienen Rautjärven vesitilavuus 20 327 000 kuutiometriä.
Pieni Rautjärvi (pohjoinen) (03.040.1.013) kuuluu Tyrjänjärven-Pieni Rautjärven valuma-alueeseen (03.04), joka on toisen jakovaiheen vesistö Hiitolanjoen vesistössä (03). Pieni Rautjärvi on laajin Tyrjänjärven-Pieni Rautjärven valuma-alueen 20:stä vähintään hehtaarin laajuisesta vakavedestä. Sitä seuraavat Tyrjänjärvi, Ylätyrjä ja eteläinen Pieni Rautjärvi.
Noin kolme kilometriä Pieneltä Rautjärveltä lounaaseen sijaitsee kaksi Suurta Rautjärveä (Suuri Rautjärvi (eteläinen) ja Suuri Rautjärvi (pohjoinen)), jotka ovat kuitenkin Pientä Rautjärveä pienempiä. Eteläinen Suuri Rautjärvi on tosin tilavuudeltaan noin viidenneksen Pientä Rautjärveä suurempi. Parikkalan neljän Rautjärven ympäristö on suurelta osin maatalousmaata.
Pieni Rautjärvi on kolmanneksi laajin Parikkalan 118:sta vähintään hehtaarin laajuisesta järvestä.
Sukupuolentutkimus

Sukupuolentutkimuksen (engl. gender studies) konferenssi Ugandassa 2022.
Sukupuolentutkimus on tieteellinen tutkimusala, joka tuottaa tietoa sukupuolen vaikutuksesta yhteiskunnallisiin ilmiöihin. Sukupuolentutkimus on luonteeltaan monitieteistä. Tutkimusta on tehty muun muassa kulttuurintutkimuksen ja sosiologian piirissä. Suomessa sukupuolentutkimus alkoi naistutkimuksen nimellä 1980-luvulla. Sukupuolentutkijat ovat tarkastelleet muun muassa sukupuolen liittymistä valtaan ja tasa-arvoon. Sukupuolentutkimukselle on ollut ominaista irtautuminen kaksijakoisesta sukupuolikäsityksestä. Tutkimuksessa on käytetty määrällisiä ja laadullisia menetelmiä sekä niiden yhdistelmiä.
Sukupuolentutkimusta voi opiskella Suomessa kahdeksassa yliopistossa. Suomessa toimii Sukupuolentutkimuksen seura (SUNS), joka on perustettu vuonna 1988. Seura julkaisee kaksikielistä Sukupuolentutkimus–Genusforskning -lehteä ja järjestää vuosittain Sukupuolentutkimuksen päivät.
Kirjallisuutta

Saresma, Tuija ym. (toim.): Käsikirja sukupuoleen.  Tampere:  Vastapaino, 2010.  ISBN 978-951-768-247-3.
Aiheesta muualla

Kuvia tai muita tiedostoja aiheesta Sukupuolentutkimus Wikimedia Commonsissa
Sukupuolentutkimuksen seura.
Steed Malbranque

| 0 | 1 | 2 |
| --- | --- | --- |

Henkilötiedot
Syntymäaika: 6. tammikuuta 1980 (ikä 44)
Syntymäpaikka:  Mouscron, Belgia
Pelipaikka: hyökkäävä keskikenttäpelaaja, vasen laituri
Pituus: 172 senttimetriä
Seura
Seura:  Olympique Lyonnais
Pelinumero: 25
Junioriseurat
1995-1997:  Lyon
Seurat
| Vuodet | Seura | O (M) |
| 1997-2001 2001-2006 2006-2008 2008-2011 2011 2012- |  Lyon   Fulham   Tottenham Hotspur   Sunderland  Saint-Étienne   Olympique Lyonnais | 87 (6) 172 (32) 62 (6) 6 (0) |
Maajoukkue
|  ?-2002 |  Ranska U21 | 35 (5) |
 Seurajoukkueuran tilastot kattavat vain kansalliset sarjat, päivitetty 30. syyskuuta 2008.  Maajoukkueuran tilastot päivitetty 31. toukokuuta 2007.
Steed Malbranque (s. 6. tammikuuta 1980 Mouscron, Belgia) on ranskalainen jalkapalloilija, joka edustaa kaudella 2011/2012 Ranskan Ligue 1:ssä pelaavaa Olympique Lyonnais'ta. Pelipaikaltaan Malbrangue on keskikenttäpelaaja.
Lyon

Malbranque aloitti uransa Lyonissa, jossa hän vuosien 1995 ja 1997 välillä oli voittamassa alle 15-vuotiaiden mestaruutta kahdesti, alle 17-vuotiaiden Cupin ja reservimestaruutta. Samalla hän toimi myös Ranskan alle 18-vuotiaiden kapteenina.
Edustusjoukkueessa Malbranque debytoi 21. helmikuuta 1998 1-1 tasapeliin päättyneessä ottelussa Montpellier’ta vastaan. Neljän kauden aikana Lyonissa Malbranquelle kertyi yhteensä 87 liigaottelua valkopaidoissa. Sen lisäksi hän sai kokemusta Euroopan kentiltä Mestarien liigasta ja UEFA Cupista.
Fulham

Malbranque siirtyi Englannin kentille vuonna 2001, kun Fulham maksoi keskikenttäpelaajasta 4,5 miljoonaa puntaa. Debyyttinsä uudessa seurassa hän teki Old Traffordilla ottelussa Manchester Unitedia vastaan. Avauskaudellaan ranskalainen tykitti kymmenen maalia.
Malbranque pelasi lontoolaisjoukkueessa viisi vuotta, jonka aikana hänet nähtiin kentällä yhteensä 211 ottelussa. Maaleja hän teki 44 (mukaan lukien Fulhamin euro-ottelut UEFA Cupissa kaudella 2002-03). Kaudella 2002-03 Malbranque oli Fulhamin paras maalintekijä 13 maalillaan ja auttoi joukkuetta putoamiskamppailussa. Ranskalaistuneella Malbranquella oli myös mahdollisuus edustaa Belgian maajoukkuetta, koska hänellä ei ollut tilillään yhtään aikuisten ottelua Ranskan paidassa. Hän kuitenkin valitsi Ranskan ja toivoo joskus tulevaisuudessa murtautuvansa Ranskan kivenkovaan maajoukkueeseen.
Aivan siirtoikkunan sulkeutumisen alla (31. elokuuta 2006) Tottenham hankki Malbranquen riveihinsä
Tottenham Hotspur

Tottenhamissa Malbranque debytoi melkein kymmenen viikon päästä siirrosta, 8. marraskuuta -06 White Hart Lanella liigacupin ottelussa Port Valea vastaan. 9. joulukuuta 2006 ranskalainen teki ensimmäisen maalinsa "Spurseissa", kun hän onnistui joukkueen 5-1 voitossa Charlton Athleticia vastaan. Kesällä 2008 hän siirtyi Sunderlandiin.
Elokuussa 2012 Malbranque palasi vanhaan seuraansa Lyoniin.
Aiheesta muualla

Profiili soccerbase.comissa (Arkistoitu – Internet Archive)
TottenhamHotspur.com - Steed Signs
Spectravideo

| Spectravideo |
| --- | --- |
Perustettu:  1981
Perustaja:  Harry Fox, Oscar Jutzeler
Lakkautettu:  1988
Kotipaikka:  Yhdysvallat
Toimiala:  elektroniikkateollisuus
Infobox OKVirheellinen NIMI-arvo: 
Spectravideo (SVI) oli yhdysvaltalainen peli-, lisälaite- ja mikrotietokonevalmistaja. Spectravideo-tuotteiden maahantuoja Suomessa oli Teknopiste Oy.
Spectravideo SV-328 -mikrotietokone.
Historia

Yhtiön perustivat vuonna 1981 SpectraVision-nimellä Harry Fox ja Oscar Jutzeler. Yhtiö tuotti aluksi moduulipelejä Atari 2600:lle, ColecoVisionille ja Commodore VIC-20:lle sekä Atari-yhteensopivia Quickshot-peliohjaimia.[lähde? ]
Spectravideo-nimen yhtiö otti käyttöön vuonna 1982, jotta yhtiön tuotteita ei sekoitettaisi SpectraVisio-brändillä tuotettuun OnCommand-yhtiön hotellien televisiopalveluun.[lähde? ]
Ensimmäiset mikrotietokoneensa, joiden käyttöjärjestelmänä oli Microsoft Extended BASIC, Spectravideo julkaisi 1983. Sisäänrakennetun peliohjaimen sisältävä SV-318 oli suunnattu kotikäyttöön ja CP/M-yhteensopiva SV-328 oli suunnattu yrityskäyttöön.[lähde? ]
SV-328 inspiroi MSX-standardia mutta ei ollut vielä MSX-yhteensopiva vaan myöhempi SVI-728 oli yhtiön ensimmäinen yhteensopiva.
Yritys lopetti toimintansa Yhdysvalloissa vuonna 1985 ja siirtyi Hongongiin.
1988 Spectravideo lopetti toimintansa ja Spectravideo-tuotemerkki myytiin brittiläiselle Ash&Newmanille (Logic3).
8-bittiset mikrotietokoneet

SV-318
SVI-318 MKII
SV-328
SVI-328 MKII
SVI-728
SVI-738 X'Press
SVI-838 X'Press 16 (IBM PC/MSX2-yhdistelmä)
PC-yhteensopivat

SVI-828 X'Press 16P
SVI-256
SVI-640FH/FF
Säädyllinen murhenäytelmä (elokuva)

| Säädyllinen murhenäytelmä |
| --- | --- |
 Elokuvan juliste, Anu Pitkänen, 1998.
Ohjaaja:  Kaisa Rastimo
Käsikirjoittaja:  Michael Baran
Perustuu:  Helvi Hämäläisen romaaniin
Tuottaja:  Marko Äijö
Säveltäjä:  Jovanka Trbojević
Kuvaaja:  Tuomo Virtanen
Leikkaaja:  Kaisa Rastimo
Lavastaja:  Katriina Ilmaranta
Pääosat:  Ville Virtanen Päivi Akonpelto Henriikka Salo Timo Jurkka
Valmistustiedot
Valmistusmaa:  Suomi
Tuotantoyhtiö:  Kinotaurus Oy
Aiheesta muualla
IMDb 
Elonet
Infobox OKNimi-testi OK: 
Säädyllinen murhenäytelmä on vuonna 1998 ilmestynyt Kaisa Rastimon ohjaama historiallinen draamaelokuva, joka pohjautuu Helvi Hämäläisen vuonna 1941 julkaistuun samannimiseen kirjaan. Elokuva kertoo ylempään keskiluokkaan kuuluvan akateemisen perheenisän aviorikoksesta 1930-luvun Suomessa.
Elokuva sai yhdeksän Jussi-palkintoehdokkuutta, muttei yhtään Jussi-palkintoa.
Näyttelijät

tohtori Tauno Saarinen – Ville Virtanen
rouva Elisabeth Saarinen – Päivi Akonpelto
taidekriitikko Naimi Saarinen, tohtorin sisar – Henriikka Salo
Artur, Naimin entinen mies – Timo Jurkka
Ada, Arturin äiti – Kyllikki Forssell
Tellervo Nurmi, kesänaapurin palvelustyttö – Saara Hilpinen
Jenny, Saarisen perheen palvelustyttö – Maria Järvenhelmi
kätilö – Kati Outinen
Aiheesta muualla

Elokuvan esittely (Arkistoitu – Internet Archive) film-o-holic
Pittsylvanian piirikunta

Pittsylvanian piirikunta (engl. Pittsylvania County) on Yhdysvaltojen Virginian osavaltiossa sijaitseva piirikunta. Sen väkiluku oli 60 354 vuonna 2019. Piirikunnan hallintokeskus on Chathamin kunta. Piirikunta perustettiin vuonna 1767.
Aiheesta muualla

Kuvia tai muita tiedostoja aiheesta Pittsylvanian piirikunta Wikimedia Commonsissa
Species at War

| Species at War Rotten Sound |
| --- | --- | --- |

EP-levyn tiedot
 Julkaistu: 18. tammikuuta 2013
 Formaatti: CD, LP
 Tyylilaji: grindcore
 Kesto: 08.03
 Levy-yhtiö: Season of Mist
Rotten Soundin muut julkaisut
| Cursed 2011 | Species at War 2013 | Abuse to Suffer 2016 |
Species at War on Rotten Soundin EP-levy, joka julkaistiin 18. tammikuuta 2013.
Kappaleet

Cause – 0.58
The Game – 0.52
War – 1.41
The Solution – 1.43
Salvation – 1.32
Peace – 1.17
Kokoonpano

G – laulu
Q – kitara
Kristian Toivainen – basso
Sami Latva – rummut
Arvostelut

Inferno:
Kaaoszine: 8/10
Metal Injection: 8/10
Miasma: 8/10
PopMatters: 7/10
Aiheesta muualla

Species at War Discogsissa. (englanniksi)
Albumi Species at War Encyclopaedia Metallum -sivustolla (englanniksi)
Rotten Sound Season of Mist -levy-yhtiön sivuilla
Rotten Sound
| Keijo Niinimaa • Mika Aalto • Sami Latva • Kristian ToivainenToni Pihlaja • Ville Väisänen • Kai Hahto • Masa Kovero • Jorma Hirvonen • Pekka Ranta • Mika Häkki • Juha Yli-Koski |
| --- | --- |
Studioalbumit:  Under Pressure • Drain • Murderworks • Exit • Cycles • Cursed • Abuse to Suffer • Apocalypse
EP:t:  Sick Bastard • Psychotic Veterinarian • Loosin' Face • Still Psycho • Consume to Contaminate • The Rotten Sound • Napalm • Species at War • Suffer to Abuse
Kokoelmat:  From Crust 'Til Grind
Split-albumit:  Splitted Alive • 8 Hours of Lobotomy • Seeds of Hate
Singlet:  ”Curses”
Videografia:  Murderlive
Pieni Roobertinkatu 7

| Pieni Roobertinkatu 7 |
| --- | --- |

Osoite:  Pieni Roobertinkatu 7, Korkeavuorenkatu 22
Sijainti:  Kaartinkaupunki, Helsinki
Rakennustyyppi:  toimisto- ja liikerakennus
Valmistumisvuosi:  1988
Suunnittelija:  Pekka Hornamo
Rakennuttaja:  Svenska Friförsamlingen rf.
Omistaja:  Sponda
Tyylisuunta:  postmodernismi
Runkorakenne:  betoni
Julkisivumateriaali:  tiililaatta, graniitti
Kerrosala:  6 (+ 4 kellarikerrosta)
Huoneistoala:  2092 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pieni Roobertinkatu 7 on Helsingin Kaartinkaupungissa Pieni Roobertinkadun ja Korkeavuorenkadun kulmassa sijaitseva kuusikerroksinen liike- ja toimistorakennus. Rakennuksen on suunnitellut arkkitehti Pekka Hornamo, ja se otettiin käyttöön vuonna 1988.
Kuvaus

Pieni Roobertinkatu 7 edustaa tyyliltään 1980-luvun postmodernismia, joka on harvinaisempi tyylisuunta Etelä-Helsingissä. Ulkomuodollisesti rakennuksen keskeinen elementti on sen kulmaerkkeri. Rakennuksen kehys on valettu betoniseksi pilarirungoksi, ja sen julkisivu on toteutettu verhorakenteena. Siinä käytetyt rakennusmateriaalit ovat varsin laadukkaita. Sen julkisivua koristaa oranssinruskeat tiililaatat ja ikkunoiden välissä punagraniittiset pilasterit. Rakennuksen katutason ulkoseinät on verhottu ristipäähakatulla Taivassalon graniitilla. Rakennuksen ylin kerros on sisennetty, ja sen vesikatto on mustaa, muovipinnoitettua teräksistä ohutlevyä. Liiketilojen sekä autohissin ovissa on messinkiset säleiköt.
Rakennuksessa on kuusi kerrosta ja lisäksi neljä kellarikerrosta. Ensimmäisessä kerroksessa katutasolla on liiketilaa suurine ikkunoineen, ja toisesta kerroksesta ylöspäin se on toimistokäytössä. Ensimmäiseen kerrokseen pääsee kulmassa olevasta suuremmasta ovesta, ja ylempiin kerroksiin Korkeavuorenkadun puoleisesta porraskäytävän ovesta. Pieni Roobertinkadun puoleisella tavara- ja autohissillä pääsee lisäksi alempiin kellarikerroksiin.
Historia

Tontilla sijaitsi aiemmin matala puutalo, jonka omisti ruotsinkielinen seurakunta Svenska Friförsamlingen rf. Viereisellä tontilla sijaitsee seurakunnan päärakennus Andreaskirkko (ruots. Andreaskyrkan). Korttelin uusi asemakaava astui voimaan vuonna 1984. Kaksi vuotta myöhemmin, samaan aikaan kirkkotilojen saneerauksen kanssa haettiin lupa puutalon tilalle valmistuvasta uudisrakennuksesta. Pekka Hornamon suunnittelema rakennus otettiin käyttöön vuonna 1988.
Rakennuksessa on sen historian aikana ollut eri vuokralaisia. Kellarikerroksissa on sijainnut Helsingin puhelinyhdistyksen (Elisa Oyj) tiloja, ja Spondan ostettua rakennuksen 2000-luvun puolivälissä siellä oli kiinteistösijoitusyhtiö Kapiteelin pääkonttori.
Vuonna 2000 ensimmäiseen kerrokseen palautettiin yksi suljettu oviaukko ja lisättiin palo-ovi.
Pohjanlampi (pienalue)

Pohjanlampi on Jyväskylän pienalue Kuokkalan kaupunginosan itälaidalla. Se on osa Pohjois-Kuokkalan tilastoaluetta. Alueella sijaitsee lähikirjasto, päiväkoti ja Kuokkalan yhtenäiskoulu. Pohjanlammen asuinrakenuskanta on valmistunut enimmäkseen 1990-luvulla ja 2000-luvun ensikymmenyksellä, ja koostuu rivi- ja pientaloista.
Pohjanlampi on myös pienalueella sijaitsevan lammen nimi.
Suuri kauneus

| Suuri kauneus> La grande bellezza |
| --- | --- |

Ohjaaja:  Paolo Sorrentino
Käsikirjoittaja:  Paolo Sorrentino Umberto Contarello
Tuottaja:  Nicola Giuliano Francesca Cima Fabio Conversi
Säveltäjä:  Lele Marchitelli
Kuvaaja:  Luca Bigazzi
Leikkaaja:  Cristiano Travaglioli
Tuotantosuunnittelija:  Stefania Cella
Pukusuunnittelija:  Daniela Ciancio
Valmistustiedot
Valmistusmaa:  Italia
Tuotantoyhtiö:  Medusa Film
Levittäjä:  Medusa Film
Ensi-ilta:  21. toukokuuta 2013
Kesto:  142 minuuttia
Alkuperäiskieli:  italia
Aiheesta muualla
IMDb 
Elonet
AllMovie
Infobox OKNimi-testi OK: 
Suuri kauneus (ital. La grande bellezza) on vuonna 2013 ensi-iltansa saanut Paolo Sorrentinon ohjaama draamakomedia. Se palkittiin parhaan vieraskielisen elokuvan Oscarilla, Golden Globella ja BAFTAlla.
Elokuva sai ensi-iltansa Cannesin elokuvajuhlilla vuonna 2013. Suomessa elokuvan ensi-ilta oli 18. huhtikuuta 2014.
Vuonna 2016 Suuri kauneus äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Juoni

Rooman kulttuuripiirien keskushahmo Jep Gambardella täyttää 65 vuotta ja sitä juhlii iso joukko vieraita. Neljä vuosikymmentä aikaisemmin Jep kirjoitti suurta huomiota herättäneen romaanin, joka avasi nuorelle Napolin kasvatille ovet Rooman kulttuurieliittiin. Toista kirjaa kulttuurilehden reportterina vähällä työllä leveää leipää ansaitseva Gambardella ei koskaan kirjoittanut. Hänestä tuli juhlien kuningas ja hän tunnustaa itse että kun hän 26-vuotiaana muutti Roomaan, se oli hänen tavoitteensa: "En halunnut ainoastaan osallistua juhliin, halusin että minulla olisi valta tehdä niistä epäonnistuneita". Kun omat syntymäpäiväjuhlat ovat ohi, Jep saa tiedon että hänen nuoruuden rakastettunsa Elisa on kuollut. Se on Jepille herätyskello, tuntuva muistutus siitä että kaikkien elämä, myös juhlien kuninkaan, päättyy kuolemaan. Hän alkaa miettiä mitä oikeastaan on saanut aikaan ja mitä on jäänyt tekemättä. Levottomana hän kuljeksii Rooman öisillä kaduilla, ja hakeutuu lopulta tapaamaan vanhaa ystävää, yökerhon johtajaa jota ei ole tavannut yli kolmeenkymmeneen vuoteen. Vanhalla ystävällä on 42-vuotias tytär, Ramona, joka herättää Jepin uteliaisuuden.
Näyttelijät

| 0 | 1 | 2 |
| --- | --- | --- |
|  Toni Servillo  | … |  Jep Gambardella   |
|  Carlo Verdone  | … |  Romano   |
|  Sabrina Ferilli  | … |  Ramona   |
|  Carlo Buccirosso  | … |  Lello Cava   |
|  Iaia Forte  | … |  Trumeau   |
|  Pamela Villoresi  | … |  Viola   |
|  Galatea Ranzi  | … |  Stefania   |
|  Franco Graziosi  | … |  Kreivi Colonna   |
|  Sonia Gessner  | … |  Kreivitär Colonna   |
|  Giorgio Pasotti  | … |  Stefano   |
|  Massimo Popolizio  | … |  Alfio Bracco   |
|  Serena Grandi  | … |  Lorena   |
|  Ivan Franek  | … |  Ron Sweet   |
|  Roberto Herlitzka  | … |  Kardinaali Bellucci   |
|  Isabella Ferrari  | … |  Orietta   |
|  Fanny Ardant  | … |  Itsenään   |
|  Antonello Venditti  | … |  Itsenään   |
Aiheesta muualla

Suuri kauneus Internet Movie Databasessa (englanniksi)
Straight to the Bank

| ”Straight to the Bank” 50 Cent |
| --- | --- | --- |

Singlen tiedot
 Albumilta: Curtis
 Julkaistu:  4. huhtikuuta 2007  2. heinäkuuta 2007
 Formaatti: CD
 Tuottaja(t): Ty Fyffe & Dr. Dre
 Tyylilaji: rap
 Kesto: 03.12
 Levy-yhtiö: Shady Records
Listasijoitukset
 Billboard Hot 100: #32   Billboard Hot R&B/Hip-Hop Songs: #30  Billboard Hot Rap Tracks: #10  Billboard Pop 100: #24  Australian latauslista: #44  Itävallan singlelista: #60  Ranskan singlelista: #38  Ruotsin singlelista #53  Saksan singlelista: #33  Suomen singlelista: #7
50 Centin muut singlet
| ”Jimmy Crack Corn” 2005 | ”Straight to the Bank” 2007 | ”Amusement Park” 2007 |
Straight to the Bank on rap-artisti 50 Centin ensimmäinen single hänen kolmannelta albumiltaan Curtis. Single julkaistiin Yhdysvalloissa 2. heinäkuuta 2007 ja Isossa-Britanniassa kolme kuukautta myöhemmin. Kappaleen ovat tuottaneet Ty Fyffe ja Dr. Dre.
50 Cent esitti kappaleen ensimmäistä kertaa livenä 5. toukokuuta MGM Grandissa Las Vegasissa, World Boxing Councilin alemman keskisarjan nyrkkeilyn maailmanmestaruusottelussa, jossa kohtasivat Floyd Mayweather Jr. ja Oscar de la Hoya.
”Straight to the Bank” debytoi Billboard Hot R&B/Hip-Hop Songs -listalla sijalla 48 ja nousi parhaimmillaan sijalle 30. Billboard Hot 100 -listalla se debytoi 32. sijalla 26. toukokuuta 2007. Sen sijoitus alkoi kuitenkin laskea listalla heti ensimmäisestä viikosta lähtien, ja alle kuukauden kuluttua se putosi kokonaan listalta. Kappaleen saamaa huonoa vastaanottoa pidetäänkin syynä siihen, että Curtis-albumin julkaisu siirrettiin syyskuulle.
Kappaleesta tehtiin myös musiikkivideo, joka julkaistiin G-Unitin Internet-sivuilla 16. toukokuuta ja MTV:llä seuraavana päivänä.
Pitkälampi (Kontiolahti, Uilonpuron valuma-alue)

| Pitkälampi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Kontiolahti
Koordinaatit:  62°46′02″N, 29°51′44″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.333.1.003
Mittaustietoja
Pinnankorkeus:  110,1 m 
Rantaviiva:  12,105 km 
Pinta-ala:  1,91 km² 
Tilavuus:  0,00987 km³ 
Keskisyvyys:  5,2 m 
Suurin syvyys:  15 m 
Saaria:  4
:  Lamminsaaret
 fiPitkälampi 
Pitkälampi on järvi Kontiolahden keskustan ja Höytiäisen itäpuolella Pohjois-Karjalassa. Sen pinta-ala on 1,9 neliökilometriä. Etäisyys Joensuun keskustasta on 17 kilometriä pohjoiskoilliseen.
Maantiede

Pitkälammen pituus kaakosta luoteeseen on 3,7 kilometriä. Järven eteläosa on verraten tasalevyistä, pohjoisosastaan järvi levenee, mutta ei yli kilometrin. Teerimöykky-niminen niemi jakaa järven eteläisimmän osan kahteen lahteen. Noin seitsemäsosa Pitkälammesta on vähintään kymmenen metriä syvä. Järven eteläpuoliskolla sijaitsee noin 1,4 kilometriä pitkä syvänne, toinen syvänne sijaitsee järven luoteisosassa.
Pitkälammen saariluku on neljä. Saarista yksi on alle aarin laajuinen luoto, kaksi on yli aarin mutta alle hehtaarin laajuisia. Yhden saaren pinta-ala on yli hehtaarin. Saarten yhteenlaskettu pinta-ala on noin viisi hehtaaria. Pitkälammen välitön ranta-alue on melko metsäistä ja harvaanrakennettua.
Pitkälampeen laskee vähäisiä uomia pohjoisesta suoalueilta (Lamminsuo, Sokerisuo). Myös idästä laskee pieniä, nimettömiä uomia. Pitkälammen luusua sijaitsee järven eteläkolkassa, josta alkaa etelään virtaava lasku-uoma.
Pitkälammen vesitilavuus on 9 867 000 kuutiometriä.
Pitkälampi (04.333.1.003) kuuluu Uilonpuron valuma-alueeseen (04.333), joka on kolmannen jakovaiheen vesistö Vuoksen vesistössä (04). Toinen jakovaihe on Pielisjoen alaosan alue (04.33) ja ensimmäinen on Oriveden–Pyhäselän alue (04.3). Pitkälampi on Uilonpuron valuma-alueen laajin vakavesi, toiseksi laajin on Miklinlampi ja kolmanneksi laajin on Pyörivänlampi. Niiden ohella alueeseen kuuluvat alle kymmenen hehtaarin laajuiset Suuri Onkilampi, Lukanlampi ja Hepolampi.
Suomessa on 176 vähintään hehtaarin laajuista Pitkälampea. Kontiolahden Uilonpuron valuma-alueen Pitkälampi on ainoa yli neliökilometrin laajuinen Pitkälampi.